Ikomplu jiżdiedu l-każijiet tal-COVID-19 – 61,000 każ ġdid fl-Istati Uniti
Ikompli tiela' n-numru ta' każi ta' Coronavirus madwar id-dinja. Ilbieraħ l-Istati Uniti rrappurtaw iżjed minn 61,400 każ ġdid biex b'hekk fl-Amerka issa hemm 4.4 miljun każ attiv tal-Covid-19. Ilbieraħ ukoll fl-Istati Uniti mietu 1,074 persuna biex b'hekk mietu iżjed minn 150,000 persuna bil-Covid-19 fl-Istati Uniti. Intant, fl-istat ta' Victoria fl-Awstralja fl-aħħar sigħat mietu 13-il persuna u l-każi attivi żdiedu b'723, li hu l-ikbar numru s'issa. Dan minkejja li f'Melbourne ġie impost lockdown ta' sitt ġimgħat li issa mistenni li jkun estiż.